da en da nl ca da da it es da da da da da da da da da nb da sv de da da en da it da en da da da da de da da da da da de da da da da da da da nl da en da da es nl da
Energinet undersøger undergrunden på det sydlige Bornholm | Energinet
11.8.2022 10:08:32 CEST | Energinet
I starten af september indleder Energinet en række undersøgelser af undergrunden i det område syd for Aakirkeby på det sydlige Bornholm, som er udset til at huse en omformerstation til Energiø Bornholm. Undersøgelserne skal gøre Energinet klogere på, hvor den kommende omformerstation og tilhørende kabler bedst kan placeres.
Kortet viser, hvor Energinet vil gennemføre de såkaldte geotekniske og geofysiske undersøgelser. Det drejer sig om området inden for den sorte linje.
Området på det sydlige Bornholm, som Energinet har peget på, som den mest optimale placering, er udvalgt blandt andet for sin placering tæt ved kysten og for sit flade landskab og fravær af klipper.
Alligevel er det nødvendigt at få et meget mere præcist billede af, hvordan undergrunden ser ud under jordoverfladen, så station og kabler kan placeres bedst muligt. Derfor har Energinet nu kontaktet lodsejere i området for at komme i gang med de såkaldte geotekniske og geofysiske undersøgelser.
"Vi har behov for et klart billede af, hvordan undergrunden ser ud i området, så vi er sikre på ikke at støde på overraskelser, når vi skal grave ud til kabler og fundamenter til omformerstatio-nen. Det kræver, at vi kommer ud og laver en række undersøgelser på lodsejernes jord. Det bliver afgørende for, at vi kan placere bygninger og kabler rigtigt i området og komme et skridt videre med et konkret forslag til, hvordan anlægget skal se ud”, siger Bent Sømod, der er projektleder på forundersøgelserne på Bornholm.
Konkret skal der laves omkring 20 prøveboringer i jorden med en borerig. På den måde kan man se sammensætningen af de forskellige jordlag i 35 meters dybde. Jordens sammensætning måles også med spyd, der bankes i jorden, og som udsender en svag strøm, som kan vise hvilke typer jordlag, der er under jordoverfladen. Sidst men ikke mindst undersøges området, for hvor dybt grundfjeldet ligger. Det gøres med en ATV, der trækker en slæde med elektromagneter efter sig, som udsender radiobølger.
”Det kan virke voldsomt, at vi skal ud og bore i undergrunden og lave undersøgelser, men det er et vigtigt skridt i den videre proces. Når vi skal i lave miljøvurderingen og Kommune- og Lokal-plan, så skal vi have placeret omformerstationen og kablerne, så vi kan undersøge hvordan på-virkningen bliver på miljø og lokalområdet. Nu tager vi en snak med lodsejerne, om hvordan vi udfører arbejdet, så det generer dem mindst muligt”, siger Bent Sømod.
Undersøgelserne foregår fra starten af september og omkring en måned frem. Energinet forventer, at miljøvurderingen af landanlæggene for Energiø Bornholm begynder med 1. offentlighedsfase og offentlig høring i løbet af efteråret 2022.
Tlf:76 22 45 82Tlf:60 34 09 23bes@energinet.dk
Kortet viser, hvor Energinet vil gennemføre de såkaldte geotekniske og geofysiske undersøgelser. Det drejer sig om området inden for den sorte linje.
70 10 22 44http://www.energinet.dk/
Vi varetager samfundets interesser og ejer energiens "motorveje". Vi har ansvaret for at forsyne Danmark med el og gas, skabe fair konkurrence og fremme klimavenlige energiløsninger.
Følg pressemeddelelser fra Energinet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Energinet
Energinet forstærker eltransmissionsnettet i Midt- og Vestjylland29.9.2022 11:50:19 CEST | Pressemeddelelse
Energinet forstærker elnettet i Midt- og Vestjylland med nye nedgravede 150 kV-kabler. Samtidig fjerner man en lang række luftledninger på en strækning på 135 km i området mellem Esbjerg og Holstebro.
Energinet anbefaler, at elnet planlægges efter 38 afbrudsminutter årligt i 203213.9.2022 12:02:39 CEST | Pressemeddelelse
Danskerne vil om ti år i gennemsnit have strøm i stikkontakterne i 99,993 procent af tiden mod 99,996 procent i dag. Elsystemet er under stor forandring, og det påvirker den måde, danskernes elforsyning sikres på i fremtiden. Elforsyningsredegørelsen skal ifølge loven se ti år frem – den aktuelle europæiske energikrise behandles ikke i denne redegørelse.
Energinet justerer eltarifferne for 20237.9.2022 09:00:00 CEST | Pressemeddelelse
Den grønne omstilling skaber de kommende år så store forandringer i energisystemet, at Energinet må hæve de endelige elforbrugstariffer for 2023 med 3,1 øre/kWh, så de lander på 14,3 øre/kWh. Dog er indtægter fra Danmarks udlandsforbindelser med til at holde stigningen nede.
Energinet igangsætter forundersøgelser for havvindmølleparker1.9.2022 08:30:00 CEST | Pressemeddelelse
Opfyldelse af politisk ønske om mere havvind i 2030 rykker tættere på, når Energinet tager hul på forundersøgelser for havvindmølleparker på i alt 6 GW.
BORGERNE HØRES IGEN OM VIGTIG HØJSPÆNDINGSFORBINDELSE MELLEM ENDRUP OG IDOMLUND21.6.2022 10:30:00 CEST | Pressemeddelelse
Bolig- og Planstyrelsen samt Miljøstyrelsen har meddelt, at man forventer at være klar til at sende henholdsvis landsplandirektivet med miljøvurdering og miljøkonsekvensrapporten med udkast til §25-tilladelse (VVM-tilladelse) til den kommende 400 kilovolt forbindelse mellem Endrup og Idomlund i offentlig høring per 30. juni 2022. Forbindelsen er en afgørende komponent i at sikre den grønne omstilling af det danske og europæiske energisystem, og første strækning forventes at stå klar medio 2024.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022